stanford-oval/wikipedia huggingface dataset:
אלכסנדר קאלאם
ביוגרפיה

אלכסנדר נולד באָרָבִּי (Arabie), היום חלק מהעיר ווה. אביו עסק בתעשיית השיש. בשנת 1813 עברה המשפחה לנשאטל, אז תחת שלטון פרוסיה, שם בילה קאלאם את ילדותו. בשנת 1820 נפגע בתאונה, שעיוורה את אחת מעיניו. ב-1824 בעקבות פשיטת רגל של אביו איבדה המשפחה את כל הונה ועברה לז'נבה, שם מצא אלכסנדר הצעיר עבודה כפקיד בבנק. ב-1826 נפל אביו אל מותו מבניין ואלכסנדר, בן שש-עשרה בלבד, הפך למפרנס העיקרי של המשפחה ותמך באימו. לצורך השלמת הכנסה ותשלום החובות שהשאיר אביו עסק בצביעת תחריטים של נופים אלפיניים. בשנת 1829 אחד ממעסיקיו זיהה את הכישרון של הנער והפך לפטרונו, בעזרתו הוא החל ללמוד תחת פרנסואה דִידֶה (אנ') מומחה לציורי נוף אלפיני. כמה חודשים אחר כך החליט להקדיש את כל זמנו ללימודי האמנות.
מ-1829 החל קאלאם לייצר את צבעי המים של יצירותיו בעצמו, ומשנת 1830 צייר את ציוריו הראשונים בצבע שמן. בעבודה קשה וחריצות הוא החל לצבור מוניטין וב-1834 התחתן עם אָמילִי מונץ-ברגר, מוזיקאית, תלמידתו של פרנץ ליסט. בשנים 1835 ו-1837 הציג את יצירותיו בסלון פריזאי (אנ') שם התוודע לעבודתם של ציירי נוף מודרניים כגון ז'וּל דוּפְּרה (אנ') ותאודור רוסו.
בקיץ 1838 נסע קאלאם לאמסטרדם והאג שבהולנד, כדי להתרשם מעבודתם של ציירי נוף הולנדיים מפורסמים. עבודותיו של יאקוב ואן רויסדאל השפיעו עליו במיוחד. שנה לאחר מכן יצירתו Storm at Handeggfall שהתפרסמה בסלון פריזאי זכתה מדליית זהב מדרגה שנייה. מכאן ואילך זכה קאלאם במהירות להכרה רחבה. ב-1841 זכתה יצירתו View of the Valley of d'Asarca במדליית זהב ממדרגה ראשונה ונרכשה על ידי לואי פיליפ וב-1842 זכתה יצירתו Storm-Beaten Oaks בפרס הלגיון של כבוד. סטודנטים מכל רחבי אירופה החלו לבקש ללמוד תחת חסותו והצטרפו לסטודיו שלו. ב-1843 יצא לאיטליה עם פמליה של תלמידיו, שם פגש את המאייר רודולף טפפר שהנציח אותו בספרו Voyage en zigzag, אחד מספרי האיור הקלאסיים של התקופה.
ב-1845 נחשב קאלאם כתלמיד שהתעלה על מורו דידה, במה שהייתה המומחיות המשותפת שלהם, נופים אלפיניים תחת שמיים סוערים. יצירותיו שהפיצו את שמו של קאלאם בכל רחבי אירופה מאופיינות בחזית של סלעים, נחלים שוצפים ועצי אורן סחופי רוח, שמעבר להם נשקף הנוף אל הרים רחוקים וגבוהים. הנוף לרוב קיבל חיים בעזרת פרטים מדויקים שקאלאם למד בהתבוננות מעמיקה בטבע. הוא המשיך לצאת למסעות רבים שלקחו אותו לאנגליה (1850), גרמניה והולנד (1852), והים התיכון (1853). בשנת 1855 הציג בתערוכה בפאריס ותפס את תשומת לבו של נפוליאון השלישי אשר רכש ממנו את Lac des quatre cantons.
בשנים האחרונות לחייו הוטלו מיסים על העמלות שקיבל מלקוחותיו האריסטוקרטים והמסחריים והמתח פגע בריאותו החלשה. קאלאם, דתי אדוק, שתקן מלנכולי, ומכור לעבודה סבל ממחלות תכופות עד שבשנת 1864 התפרצה בו דלקת קרום הריאה שהכריע אותו. הוא נקבר במנטון, צרפת.
לקריאה נוספת

Manthorne, Katherine, Bloom, Tricia Laughlin, The Rockies and the Alps: Bierstadt, Calame and the Romance of the Mountains, GILES, 1st Edition, 2018. ISBN 978-1907804960
אליס (הרפתקאות אליס בארץ הפלאות)

אליס - מתוך 'הרפתקאות אליס בארץ הפלאות' - 1865. איור מאת ג'ון טוניאל.
אליס (באנגלית: Alice) היא דמות בדיונית וגיבורת ספר הילדים "הרפתקאות אליס בארץ הפלאות" (1865), וספר ההמשך "מבעד למראה ומה אליס מצאה שם" (1871), מאת לואיס קרול. אליס, ילדה מהתקופה הוויקטוריאנית, עוברת הרפתקה לאחר שנפלה בטעות למחילת ארנב, לתוך ארץ הפלאות; בספר ההמשך, אליס נכנסת למראה, אל תוך העולם שנמצא מבעד למראה.
דמותה של אליס התפתחה כשקרול סיפר סיפורים אודותיה לאחיות לידל, בזמן שייט בנהר התמזה, ביחד עם חברו רובינזון דקוורת'. למרות שההשראה של קרול לדמותה של אליס וללא ספק שמה באים מאליס לידל, ישנו ויכוח האם היא מבוססת עליה לחלוטין. קרול מתאר את אליס הבדיונית כ"אוהבת ועדינה", "אדיבה לכולם", "אמינה", ו"מאוד סקרנית".
ג'ון טניאל אייר לראשונה את אליס, בספר "הרפתקאות אליס בארץ הפלאות".
דמות

אליס היא ילדה בדיונית שחיה בסביבות אמצע התקופה הוויקטוריאנית. אליס נולדה ב-4 במאי. בספר "הרפתקאות אליס בארץ הפלאות", היא כבת שבע; בספר ההמשך, אליס אומרת כי היא בת שבע וחצי. בשני הספרים, קרול בחר שלא למסור תיאורים חיצוניים של הדמות הראשית, וממעיט מאוד בפרטים עליה. אך מידע על אליס ועל חייה נחשף לאט לאט עם הסיפור, לאורך שני הספרים, בתקריות שונות המאירות צדדים שלה שלא הועלו קודם לכן. בבית, יש לאליס אחות גדולה ממנה משמעותית, אח גדול שהיה בעל ספר הדקדוק שממנו אליס קראה, חתולה בשם דינה, אומנת מבוגרת, ומורה פרטית. ידוע שבשלב מסוים בעברה היא הלכה לבית ספר. מעמדה של אליס מוערך כמעמד העליון, הבינוני או חלק מהבורגנות. ההשערות האלו מתבססות על דיבורה הרהוט, בגדיה המהודרים וסביבתה המשכילה.
כשקרול כתב על אישיותה של אליס ב"אליס על הבמה" (אפריל 1887), הוא מתאר אותה כאדיבה, עדינה, חכמה, תמימה וחפה מפשע. בנוסף, הוא כותב כי היא "סקרנית מאוד, בעלת יכולת ליהנות מהחיים שמגיעים רק בזמנים השמחים של הילדות, כשהכול חדש והוגן, כשחטא וצער הם רק שמות - מילים ריקות שלא מייצגות דבר!". מבקרים מסוימים מבקשים להתווכח עם האישיות שקרול מייחס לאליס, בטענה שהיא אכזרית ואלימה. הם מבססים דבריהם על השיחות שלה עם החיות שהיא פוגשת, על התקרית האלימה עם ביל הלטאה (אליס בועטת אותו אל האוויר), ועל חוסר עדינות ורגישות בתגובותיה החריפות לדבריהם של דמויות שונות.
המידה בה אליס יכולה להיות מזוהה כאליס לידל נתונה לוויכוח. חלק מהמבקרים טוענים כי אפשר לזהות את אליס כלידל, או שהיא הייתה מקור השראה מרכזי. אחרים טוענים כי הדמות הראשית בספרים ולידל נפרדות זו מזו. קרול טוען כי דמותה של אליס אינה מבוססת כלל על לידל, אלא בדיונית לגמרי.
הופעות

"הרפתקאות אליס בארץ הפלאות" פותח בכך שאליס ואחותה הגדולה יושבות על גדת הנהר. אליס נופלת לתוך מחילת ארנב לאחר שעקבה אחרי הארנב הלבן, ומגלה את ארץ הפלאות. לאחר שהיא פוגשת יצורים מוזרים ומשנה את גודלה פעמים רבות, אליס מוצאת עצמה במשפט של הנסיך האדום (ג'ק מסוג לב) כעדת ראייה. כשהמלך והמלכה האדומים מצווים עליה לעזוב, אליס מתווכחת אתם, בטענה שהם רק חפיסת קלפים. כשהם מתנפלים עליה, אליס מתעוררת על גדת הנהר ומגלה שהכול היה רק חלום.
"מבעד למראה ומה אליס מצאה שם" מתחיל כשאליס נמצאת בביתה ומשחקת עם חתולתה קיטי (תולי במספר תרגומים בעברית), אחת משתי גורותיה של דינה. היא נכנסת אל תוך המראה לעולם בו כלי שחמט חיים. היא פוגשת כלי שחמט רבים ויצורים מוזרים אחרים, עד שהיא נעשית מלכה, אז היא עורכת מסיבה גדולה לרגל ניצחונה במשחק. המסיבה נהיית גדולה ופרועה יותר מהצפוי, וכשאליס מנערת את המלכה האדומה, היא מתעוררת חזרה בחדרה, כשהיא מחזיקה את החתולה ותוהה האם כל זה היה חלום שלה או חלום של המלך האדום.
שם עברי

"הרפתקאות אליס בארץ הפלאות" ו"מבעד למראה ומה אליס מצאה שם" הם ספרים לא פשוטים לתרגום, מפאת משחקי לשון מתוחכמים של קרול בשפה האנגלית. בעברית, יצאו לאור כחמישה תרגומים שונים של הספר הראשון, ובודדים של הספר השני. שמה של אליס "תורגם" בצורות שונות. שמה המקורי הוא אליס (באנגלית: Alice), אך היא הופיעה בתרגומים גם בתור עליסה, ואפילו עליזה.
ראו גם

הארנב הלבן
הכובען המטורף
אליס
אליזבת פנייה

| --- | --- |

 לידה:  23 בספטמבר 1959 אליזבת, ארצות הברית 
 פטירה:  14 באוקטובר 2014 (בגיל 55) לוס אנג'לס, ארצות הברית 
 שם לידה:  Elizabeth Maria Peña 
 מדינה:  ארצות הברית 
 תקופת הפעילות:  1979–2014 (כ־35 שנים) 
 מקום לימודים:  תיכון לגארדיה 
 פרופיל ב-IMDb
 
אליזבת מריה פנייה (באנגלית: Elizabeth Maria Peña‏; 23 בספטמבר 1959 – 14 באוקטובר 2014) הייתה שחקנית אמריקאית. ידועה בין היתר בשל השתתפותה בסרטי הקולנוע "נס ברחוב שמונה", "שעת שיא", "משפחת סופר-על" ו"סבתא".
ביוגרפיה

פנייה נולדה ב-23 בספטמבר 1959 באליזבת, ניו ג'רזי, בתם של מריו פנייה, שחקן, במאי, ותסריטאי שהיה מייסד שותף של אנסמבל התיאטרון הלטיני-אמריקאי, ואסטל מרגריטה (טוירק) פנייה, מנהלת אמנותית ומפיקה. היא ממוצא קובני ובילתה חלק מילדותה בקובה. בגיל 8, פנייה ומשפחתה עברו לגור בניו יורק. בשנת 1975, היא הייתה חברה מייסדת של הארגון ההיספני של שחקנים לטינים. ב-1977, היא סיימה את לימודי התיכון בבית הספר לאמניות הבמה בניו יורק. בין חבריה לכיתה היו וינג ריימס ואסאי מוראלס, אתם כיכבה ב"לה במבה" ו"רחובות של תקווה".
קריירה

ב-1979 הופיעה פנייה בסרט הבכורה שלה, "El Super", קומדיה על משפחת פליטים קובנית מהמעמד הבינוני-נמוך קובני המנסה להתרגל לחייהם החדשים במזרח הארלם". היא עבדה שוב עם במאי הסרט לאון איצ'סו בסרטו הבא, Crossover Dreams. משם המשיכה לסרטים מצליחים כמו "לה במבה", "חטיפה נעימה", "סולם יעקב", "כוכב בודד", "נס ברחוב שמונה" ו"שעת שיא". בשנת 2002, היא כיכבה בסדרת Showtime, רחובות של תקווה, בתפקיד טיה ביבי קורדס, בפרק "Justicia", אותו היא גם ביימה. היא דיבבה את תפקיד מיראז' בסרט המונפש של פיקסאר, "משפחת סופר-על". היא שיחקה בתפקידי כוכבת אורחת בסדרות מספ7ים ו"משפחה מודרנית". היא כיכבה בסיטקום משלה בשנת 1987, I Married Dora, ובסדרה זוכת השבחים אך קצרת החיים של ג'ון סיילס, "'Shannon's Deal" ‏(1989-1991). ב-1996, סיילס כתב וביים את סרט הבלשים, "כוכב בודד" ושוב ליהק אותה כשחקנית ראשית, תפקיד אשר זיכה אותה בפרסי אינדפנדנט ספיריט ובראבו לאותה השנה.
חיים אישיים

פנייה נישאה לוויליאם סטפן קיבלר ב-1988, ומאוחר יותר הם התגרשו. ב-1994 היא נישאה להנס רולה, איתו היו לה שני ילדים.
פנייה נפטרה ב-14 באוקטובר 2014 בלוס אנג'לס, קליפורניה בגיל 55, כתוצאה משחמת הכבד עקב צריכת אלכוהול, אשר בתורה גרמה לדימום בדרכי העיכול, הלם לבבי ודום לב. גופתה נשרפה.
הערות שוליים

↑  Elizabeth Pena Biography (1959–)
↑  Weinstein, Shelli (15 באוקטובר 2014). "Elizabeth Pena, co-star of 'Jacob's Ladder' and 'La Bamba,' dies at 55". Toronto Sun. {{cite web}}:  (עזרה)
↑  Elizabeth Pena Dead: ‘Rush Hour’ Actress’ Death Shocks Fans
↑  Canby, Vincent (29 במרץ 1985). "'Crossover Dreams', with salsa beat". The New York Times. {{cite news}}:  (עזרה)
↑  Woo, Elaine (16 באוקטובר 2014). "Elizabeth Peña dies at 55; actress in 'The Incredibles,' 'La Bamba'". Los Angeles Times. {{cite news}}:  (עזרה)
↑  Robles, Mario-Francisco (15 באוקטובר 2014). "Breaking: Prolific Hispanic Actress Elizabeth Peña Has Passed Away". LatinoReview.com. {{cite web}}:  (עזרה)
↑  Couch, Aaron; Barnes, Mike. "Actress Elizabeth Pena Dies at 55". The Hollywood Reporter.
↑  Maria Puente (23 באוקטובר 2014). "Alcoholism was a cause in Elizabeth Pena's death". USA TODAY. {{cite web}}:  (עזרה)
↑  Elizabeth Peña. Find A Grave
| --- | --- |
בקרת זהויות :  NLI: 987007374322305171  PLWABN: 9810630846605606  BNE: XX1266315  BnF: cb14022178t (data)  GND: 14107051X  ISNI: 0000 0001 1701 1329  LCCN: no96013954  MusicBrainz: 1ef71ca1-59cf-455b-89cc-406410464876  NTA: 073697176  SNAC: w61z4w1h  SUDOC: 081479689  VIAF: 120319360   WorldCat (עם VIAF): 120319360
אהרן צ'חנובר

| --- | --- |

צ'חנובר בנובמבר 2004
 לידה:  1 באוקטובר 1947 (בן 77) חיפה, פלשתינה (א"י) 
 ענף מדעי:  ביוכימיה
 מקום מגורים:  ישראל ישראל
 מקום לימודים:  האוניברסיטה העברית בירושלים  מרכז רפואי הדסה  הטכניון – מכון טכנולוגי לישראל 
 מוסדות:  הטכניון – מכון טכנולוגי לישראל 
 פרסים והוקרה:  מדליית ההנצחה של הסנאט הצ'כי (2012)  מדליית יובל המאה (2009)  מדליית סיר הנס קרבס (2006)  פרס נובל לכימיה (2004)  פרס ישראל (2003)  פרס א.מ.ת. (2002)  פרס אלברט לסקר למחקר רפואי בסיסי (2000) 
 תרומות עיקריות
 גילוי אחד מהתהליכים המחזוריים החשובים ביותר בתא שמאפשר את פירוק החלבונים
 
פרופ' אהרן צ'חנובר נושא דברים בטכניון, פברואר 2018
פרופסור אהרון צ'חנובר נואם בהפגנה בחיפה בכיכר חורב נגד הרפורמה המשפטית בישראל 25 במרץ 2023
אהרן צ'חנובר (Aaron (Aharon) Ciechanover; נולד ב-1 באוקטובר 1947, ה'תש"ח) הוא ביוכימאי ישראלי והמדען הישראלי הראשון, לצד אברהם הרשקו, שזכה בפרס נובל. ביחד עם הרשקו ושותפם האמריקאי אירווין רוז, הוענק לצ'חנובר פרס נובל לכימיה לשנת 2004 "על גילוי אחד מהתהליכים המחזוריים החשובים ביותר בתא שמאפשר את פירוק החלבונים". חתן פרס א.מ.ת בקטגוריה מדעי החיים בתחום הרפואה לשנת 2002, וחתן פרס ישראל בחקר הביולוגיה לשנת תשס"ג (2003).
חיים אישיים

צ'חנובר מגדיר את עצמו "אדם דתי" אף שאיננו שומר מצוות במובן המקובל: בערב שנערך לכבודו לאחר זכייתו בפרס נובל אמר כי "בעולמו של הקב"ה אני בסך הכול תייר שהזדמן לו להציץ ולהיות שותף לתגלית שהייתה כאן מאז ימי הבריאה. לא המצאתי דבר. התגלית שלנו היא לטובת האנושות כולה ואני מודה לאלוהים על כך". כאשר נשאל האם הוא מאמין בחיים שלאחר המוות או בתודעה אלוהית – ענה בשלילה מוחלטת, וציין כי בארנקו מצוי כרטיס אדי לתרומת איברים וכן אמר: "אני לא מאמין בשום דבר שהוא מעבר לחיים. אני מאמין שאנחנו נולדים, ואז יש עובדה ודאית אחת: אנחנו הולכים למות. זו העובדה היחידה שאני מאמין בה. עם זאת, אני מאוד יהודי. אולי יהודים דתיים לא יקבלו זאת... אולי הם מרגישים אחרת על אלוהים ועל הטקסים והתפילות והציוויים והחיים. לגבי – לא. זו תרבות".
צ'חנובר נשוי לד"ר מנוחה צ'חנובר, שניהלה את המחלקה הגריאטרית במרכז הרפואי כרמל, ולזוג בן.
לכבודו נקרא רחוב בשכונת ׳המדע׳ בעיר רחובות, יחד עם רחובות נוספים בשכונה זו שנקראו על שם זוכי פרס ישראל.
פרסים ואותות הוקרה

1997 – פרס הנרי טאוב בטכניון עבור הצטיינות מחקרית.
1999 – פרס וכטר מטעם אוניברסיטת אינסברוק, אוסטריה (יחד עם פרופ' אברהם הרשקו)
2000 – פרס אלברט לסקר למחקר רפואי בסיסי (יחד עם פרופ' אברהם הרשקו)
2000 – פרס אלקלס
2001 – פרס מיכאל לנדאו למדעי החיים (יחד עם פרופ' אברהם הרשקו)
2002 – פרס א.מ.ת (יחד עם פרופ' אברהם הרשקו ועם פרופ' ליאו זקס)
2002 – תואר דוקטור לשם כבוד מטעם אוניברסיטת תל אביב
2003 – (תשס"ג) פרס ישראל בחקר הביולוגיה
2004 – פרס נובל בכימיה (יחד עם אברהם הרשקו ואירווין רוז). הייתה זאת הפעם הראשונה בה ישראלים זכו בפרס נובל במדעים.
לקריאה נוספת

שי חורב, אהרן צ'חנובר, בלקסיקון החיפאים אישים ודמויות בחיפה, דוכיפת הוצאה לאור, עמ' 304–305, 2018.
גדי בלום וניר חפץ, חינוך ואקדמיה – אהרן צ'חנובר, ישראל לאן – 18 שיחות עם האישים שמעצבים את פני המדינה, ידיעות אחרונות ספרי חמד, תל אביב, 2008, עמ' 235 –267.
לאון בורז'ואה

לאון ויקטור אוגוסט בּוּרז'וּאָה (בצרפתית: Léon Bourgeois‏; 29 במאי 1851 –  29 בספטמבר 1925) היה מדינאי צרפתי. היה ראש ממשלת צרפת ה-64 (1 בנובמבר 1895 – 29 באפריל 1896 - כחצי שנה במהלך הרפובליקה הצרפתית השלישית), שר מדינה (כלומר שר בלי תיק) ויושב ראש הפרלמנט. על פועלו כיושב ראש מועצת חבר הלאומים, זכה בפרס נובל לשלום בשנת 1920. בורז'ואה ו-8 מחברי ממשלתו היו בונים חופשיים.
ביוגרפיה

פרק זה לוקה בחסר. אנא תרמו לוויקיפדיה ו.
לאון בורז'ואה נולד בפריז. דעותיו היו סוציאל-רדיקליות והוא נחשב מחשובי האידאולוגים הרדיקלים השמאלנים בצרפת. שירת כשר במספר ממשלות. כשר המשפטים תחת אלכסנדר ריבו, היה מעורב בשערוריית פנמה.
הקים את ממשלתו בנובמבר 1895, אך חצי שנה מאוחר יותר, באפריל 1896, היא נפלה. בין שרי ממשלתו, היה גם פול דומר (כשר אוצר), מי שהיה לימים נשיא צרפת.
בורז'ואה המשיך בתפקידים מיניסטריאליים, וב-1899 ייצג את צרפת בניסוח אמנת האג. לאחר מלחמת העולם הראשונה השתתף בועידת השלום בפריז (1919) ומונה כנשיא מועצת חבר הלאומים. על פועלו זה זכה בפרס נובל לשלום בשנת 1920.
ב-1899 הביע תמיכה בציונות.
אורנים - המכללה האקדמית לחינוך

| --- | --- |


ספריית המכללה ומתחם האומנויות
 מכללה לחינוך
 תקופת הפעילות:  1951–הווה (כ־74 שנים) 
 בעלי תפקידים
 נשיא:  פרופסור שמעון עמר
 רקטור:  ד"ר ניר מיכאלי
 מיקום
 מיקום:  אורנים, קרית טבעון, 36043 
 מדינה:  ישראל ישראל
 www.oranim.ac.il
 he
 
| --- | --- |
בניין המנהלה של המכללה
מדינה: ישראל ישראל
מחוז: חיפה
מועצה אזורית: זבולון
גובה ממוצע: ‎75 מטר
תאריך ייסוד: 1951
סוג יישוב: יישוב מוסדי
נתוני אוכלוסייה לפי הלמ"ס לסוף 2023
  - אוכלוסייה: 115 תושבים
    - מתוכם, תושבי ישראל: 115 תושבי ישראל
 מפת מיקום  מפה דינמית   (למפת הגליל המערבי מוגדלת) אורנים(למפת הגליל המערבי רגילה) אורנים(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום אורנים(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום אורנים32°42′44″N 35°06′32″E﻿ / ﻿32.7121637436778°N 35.1088758221242°E﻿ / 32.7121637436778; 35.1088758221242  heמפת היישובים של מועצה אזורית זבולון באדום - אורנים בירוק - מיקום בניין המועצה tabBackground:;tabBorder:#aaa;defaultTab:0;
מדד חברתי-כלכלי - אשכול לשנת 2019: 3 מתוך 10
http://www.oranim.ac.il
"בית מרגולין", בניין מעבדות בתכנון האדריכלים אנדריי לייטרסדורף ואיליה בלזיצמן
מעונות הסטודנטים
תיאטרון פתוח לעריכת טקסים
אחד ממבני המעונות הראשונים בקמפוס שכיום משמש להוראה
מכללת אורנים (אֳרָנִים) היא מכללה לחינוך ולהוראה באזור הצפון בתחומה של מועצה אזורית זבולון, סמוך לקריית טבעון. האתר מוכר כיישוב מוסדי.
המכללה הוקמה בשנת 1951 והיא שייכת לתנועה הקיבוצית. שמה של המכללה ניתן לה עקב מיקומה בתוך חורשת אורנים.
הלימודים במכללה

המכללה מקדמת מצוינות אקדמית ומכשירה גננות, וכן מורים לבתי הספר היסודיים ולתיכון. לצורך כך המכללה מעניקה תעודת הוראה. המכללה מעניקה כמה סוגים של תארים אקדמיים:
תואר ראשון בחינוך (B.Ed)
תואר ראשון במדעי החברה והרוח (B.EA)
תואר ראשון בחינוך (B.EA)
תואר ראשון במדעים (B.Sc)
תואר שני בחינוך (M.Ed/M.Teach)
הסבת אקדמאים להוראה
תעודת הוראה
בנוסף ללימודים לתואר אקדמי, קיימת באורנים יחידה ללימודי תעודה והתמחות, באמצעותה ניתנות הכשרות במגוון רחב של תחומים.
נשיא המכללה הוא פרופסור שמעון עמר והמשנה לנשיא היא ד"ר יפעת שאשא ביטון.
שכר הלימוד במוסד (בלימודים לתואר אקדמי) הוא כמקובל באוניברסיטאות ובמכללות ציבוריות בישראל. חייל או בוגר שירות לאומי, שסיים שירותו החל מ-1 בינואר 2010, זכאי למלגת שכר לימוד מלאה עבור שנת לימודיו הראשונה לתואר ראשון (בהתאם להחלטה בדבר לימודי חיילים משוחררים במוסד להשכלה גבוהה בפריפריה).
היסטוריה

"אורנים" הוקמה בשנת 1951 כמוסד של התנועה הקיבוצית להכשרת גננות ומורים. היא נקראה אז "סמינר הקיבוצים אורנים" ונחשבה בית-ספר לחינוך. המכללה שוכנת על גבעת אורנים, הצופה לאזורי הכרמל, עמק זבולון, הים ומפרץ חיפה. הגבעה נבחרה שנים קודם לכן על ידי יהושע מרגולין, האיש שעיצב את הוראת הטבע והכשרת המורים ברוח ארץ ישראל העובדת, קרוב ככל האפשר לטבע ולמרכזי ההתיישבות העובדת. טרם הפיכת המכללה למוסד אקדמי, קיבלו תלמידיה הכשרה מקיפה שכללה יסודות במדעי הרוח, החברה ובנושאים הקשורים לטבע.
בשנת 1956 הוקמו שני מסלולים חדשים למורים לבית הספר התיכון: מורים למסלול ההומני, ומורים למסלול הריאלי.
שנות ה-60 וה-70 התאפיינו בגידול במספר הלומדים, וכן בגידול מספר התלמידים שלא השתייכו לתנועה הקיבוצית. נוספו מבנים חדשים והוקמו הספרייה וחדר האוכל.
בשנת 1971 נחתם הסכם לשיתוף פעולה עם אוניברסיטת חיפה. תחומי המדעים והכשרת המורים לחינוך העל-יסודי התאגדו תחת החטיבה האוניברסיטאית הכפופה לאוניברסיטת חיפה. הסכם זה תרם רבות להעלאת מעמדו של סמינר אורנים כמוסד אקדמי. תחום השתלמויות המורים שזכה לעידוד משרד החינוך התפתח, במטרה להפוך את אורנים למקום בו ירוכזו מרבית ההשתלמויות למורים במחוזות חיפה והצפון של משרד החינוך. בשנות ה-70 הוקם במקום "המכון לשיפור דרכי ההוראה".
שנות ה-80 וה-90 התאפיינו בהאצת תהליכים ובגיבוש מבנה חדש. המעורבות הקיבוצית הלכה ופחתה וכתוצאה מכך, "אורנים" כיוונה את בוגריה לכלל הצרכים של מערכת החינוך בישראל, ולא רק אל העבודה החינוכית בהתיישבות העובדת.
בשנת 2004 נפתחו לראשונה במכללת אורנים תוכניות לתואר שני.
אחד החוגים הגדולים במכללה הוא החוג לגיל הרך. שלושה ממניחי היסודות לתורת הגן לימדו במכללת אורנים: מלכה האס, גדעון לוין ומרים רות. תפיסותיהם החינוכיות משפיעות מאז על הלימודים בחוג.
היסטוריה > ראשי המכללה לדורותיהם

מנחם גרסון
מרדכי סגל
צבי לביא
יהודה מסינגר
שוניא בן דב
מרים בן אהרון
שמעון שטרן
משה כרם - 1978–1982
משה גלעדי
חיים הדומי - 1982-1986
עמוס הרפז - 1987-1990
יובל דרור - 1990-1997
יאיר קארו - 1997-2013
יערה בר-און - 2013-2019
יעל פויס - 2019-2020
עמית שכטר - 2020-2023
שמעון עמר - 2023 ואילך
יחידות שונות בתוך המכללה

הפקולטה לחינוך
חטיבת מח"ר - תואר ראשון בחינוך
המחלקה להוראת המדעים - תואר ראשון בביולוגיה, תואר ראשון במתמטיקה, פיזיקה ומדעי המחשב (בה התואר המוענק הוא תואר ראשון במדעים מטעם אוניברסיטת חיפה)
תואר ראשון באומנות
תואר שני בחינוך
הסבת אקדמאים להוראה
המרכז הדו-מחוזי למחוננים
המרכז לקהילה מנהיגות והשראה] (ק.מ.ה) - לימודי תעודה והתמחות
רדיו אורנים - תחנת הרדיו החינוכית-קהילתית של מכללת אורנים, ובחסות תאגיד התקשורת הציבורי
הגן הבוטני במכללת אורנים - גן בוטני המשתרע על פני 40 דונם. הגן כולל כ-1,000 מיני צמחים.
מרכז ספרות ילדים ע"ש מרים רות
המכון הישראלי לחינוך בגיל הרך
כמו כן יושבות בשטחה של מכללת אורנים "המדרשה", בית מדרש פלורליסטי העוסק בזהות יהודית חילונית, והמכינה הקדם-צבאית על שם יצחק רבין.
הספרייה על-שם אברט, המשמשת את הסטודנטים ואת המרצים במכללה, משתרעת על פני כ-2,200 מ"ר. בספרייה כ-300 מקומות ישיבה בסידור המיועד ללמידה אישית, ללמידה בחברותא ולישיבה לא פורמלית. אוסף הספרייה כולל כ-140,000 כותרים, ביניהם ספרים, כתבי-עת, וידאו ומדיה מגוונת.
פרויקטים באמנות ותרבות

גלריה לאמנות ישראלית - אוצר ומנחה קורס "גלריה": פרופ' דוד וקשטיין מנהלת הגלריה: עידית לבבי גבאי
גלריה למדיה חדשה ע"ש אמנון נוסבוים - עורכת תוכן האמנית: שולי נחשון
"קו נטוי" - כתב עת ייחודי של אורנים. כתב העת מביא יצירות פרוזה, שירה ואמנות של הסטודנטים והמרצים באורנים. כתב העת מופץ ברחבי הארץ.
חוג לדרמה, המעלה הצגות מדי שנה ברחבי הארץ.
כתב העת וההוצאה לאור "מחברות שדמות", שהוא המשכם של כתב העת שדמות ו"חוג שדמות".
אורנים בקהילה

במכללת אורנים דוגלים בטיפוח המעורבות החברתית במספר היבטים:
אורנים בקהילה > המרכז לקהילה מנהיגות והשראה (ק.מ.ה)

מרכז ק.מ.ה מאגד יחידות ומרכזים חוץ אקדמיים המציעים פיתוח תעסוקתי, הכשרות, השתלמויות, בינוי קהילה ופעילויות העשרה. מעל 3,000 סטודנטים ומשתתפים לוקחים חלק בפעילויות ותוכניות המרכז מדי שנה באמצעות היחידות המרכיבות את המרכז:
היחידה ללימודי חוץ - לימודי תעודה והתמחויות בתחומים שונים כגון: פיתוח עובדי הוראה, קריירה שנייה, מקצועות הטיפול והאמנות הן לעובדי הוראה והן למעוניינים בקריירה ובלימודי העשרה ותוכן. הלימודים משלבים הכשרה תאורטית ומעשית בשילוב חדשנות ויצירתיות.
חינוך - המרכז פועל מתוך תפיסה המושתתת על ערכי החינוך הקיבוצי, תוך התאמה שלהם למאה ה-21. המרכז מוביל ליווי של רשויות ובתי ספר, פיתוח מקצועי של מורים, היחידה לנוער שוחר מדע ותוכניות הכשרה למחנכות-מטפלות בגיל הרך.
שדמות - מרכז למנהיגות בקהילה - פועל להעלאת החוסן החברתי באמצעות תהליכי התערבות, הכשרות וליווי קהילות וצוותים.
גשר לעתיד - פועלת במגוון רשויות מקומיות בפריפריה במטרה לסייע לקהילות המתגוררות בהן לממש את הפוטנציאל הטמון בהן. עיקרי הפעולה עוסקים בפיתוח מודלים ותוכניות התערבות בתחומי פיתוח כלכלי ואזורי, בניית אמון ושיתופי פעולה בין התושבים לרשות ושיפור השרות לתושב, מיצוי משאבי ממשלה, התמודדות של רשויות עם צמיחה דמוגרפית מואצת, תוכניות אב קהילתיות ותעסוקתיות, שיתוף פעולה בין-מגזרי ברמת הרשות ועוד.
הגן הבוטני - הוקם בשנת 1957 ובשנת 2008 הוכר כגן בוטני רשמי על ידי משרד החקלאות. הגן משתרע על שטח של 40 דונם ומכיל כ-1,000 מיני צמחים, רובם צמחי ארץ ישראל. הגן בנוי בגישה אקולוגית ומתנהל בממשק בר-קיימא. בגן מתקיימים סיורים מודרכים, קורסים ופעילויות לקהל הרחב.
נוער שוחר מדע - מציעה מרחבי חקר, המצאה ויצירה. פעילות היחידה מיועדת לתלמידי בתי ספר יסודיים ועל יסודיים בגילאי 10–18, מתקיימת במעבדות, בכיתות טכנולוגיות ובגן הבוטני ובנויה כסדרת סדנאות שבועיות וימי שיא בשעות אחר הצהריים.
המרחב ליזמות חינוכית-חברתית - מקדם תרבות של יזמות במכללת אורנים ובאזור הצפון כולו. המרחב מקדם קהילת יזמים פעילה וכולל סדנאות לרכישת כלים, הרצאות העשרה, בניית רשת קשרים ועוד.
ראו גם

חוג אורנים
לקריאה נוספת

דינה לרון ומירה קרניאלי, המחלקה לחינוך בחטיבה האוניברסיטאית של סמינר אורנים (2001-1971) - גיבוש תפיסת ההכשרה להוראה במבט היסטורי, בתוך "דור לדור", מכון לב, 2008
ריקרדו טרומפר, אסנת אלדר, תרומת תוכנית ה־M.Ed. בהוראת המדעים להתפתחות המקצועית של המורים המשתתפים בתוכנית, אורנים, המכללה האקדמית לחינוך, הרשות למחקר ולהערכה, 2014
הערות שוליים

1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף דצמבר 2024 (אומדן), בכל יתר היישובים - לפי טבלה שנתית של למ"ס עבור

סוף 2023.
↑  הנתונים לפי טבלת מדד חברתי כלכלי של למ"ס נכון לשנת 2021
↑  מלגה ללומדים בפריפריה – ייעוד 44, באתר האגף והקרן לחיילים משוחררים
↑  מלגה לתושבי הפריפריה – ייעוד 45, באתר האגף והקרן לחיילים משוחררים
↑  morna, הגן הבוטני במכללת אורנים – קריית טבעון, באתר בשביל המשפחה, ‏15 בינואר 2022
| --- | --- |
בקרת זהויות :  NLI: 987007443105905171  ISNI: 0000 0004 0604 9577  LCCN: no2011148784  VIAF: 187278544   WorldCat (עם VIAF): 187278544
אלכסנדרה בורטיץ'

| --- | --- |

 לידה:  24 בספטמבר 1994 (בת 30) סבייטלהורסק, בלארוס 
 מדינה:  רוסיה, בלארוס 
 תקופת הפעילות:  מ-2014 
 פרופיל ב-IMDb
 
אלכסנדרה בורטיץ' (בבלארוסית: Аляксандра Мікалаеўна Борціч; נולדה ב-24 בספטמבר 1994) היא שחקנית קולנוע וטלוויזיה רוסייה-בלארוסית.
ביוגרפיה

בורטיץ' נולדה בספטמבר 1994 בסבייטלהורסק שבבלארוס ולאחר גירושי הוריה גדלה אצל סבתה בהורדנה. בגיל בית ספר עברה להתגורר אצל אמה במוסקבה, רוסיה. בהיותה בגיל 10 אמה נישאה שוב.
היא סיימה את בית הספר התיכון ובית ספר למוזיקה בכתת סקסופון. מכיתה ט' למדה בחוג לתיאטרון ולאחר סיום בית ספר התקבלה למכון ללימודי משחק.
בשנת 2014 עברה אודישן לסרט המותחן הפסיכולוגי "איך קוראים לי" בבימויה של ניגינה סאיפולאייבה ומאז החלה להשתתף בסדרות טלוויזיה ובסרטי קולנוע שונים.